ZIŅOJUMS

par Kopuzņēmuma novatorisku zāļu jomā uzsāktās ierosmes īstenošanai 2011. finanšu gada pārskatiem ar Kopuzņēmuma atbildēm

2013/C 6/04

IEVADS

ES maksimālais ieguldījums IMI kopuzņēmumā tā darbības izdevumu segšanai un pētniecībai ir viens miljards EUR, kuru finansē no Septītās pamatprogrammas budžeta. ES un EFPIA kā dibināšanas biedri veic vienlīdzīgas iemaksas darbības izdevumos, bet katrs no tiem – ne vairāk kā 4 % no ES kopējiem ieguldījumiem. Pārējie biedri sedz darbības izdevumus proporcionāli viņu dalībai pētniecības pasākumos. Pētniecības uzņēmumi, kuri ir EFPIA biedri, veic ieguldījumus natūrā (4) pētniecības pasākumu finansēšanai, un šo ieguldījumu vērtība ir vismaz līdzvērtīga ES finansiālajam ieguldījumam (5) .

TICAMĪBAS DEKLARĀCIJU PAMATOJOŠĀ INFORMĀCIJA

TICAMĪBAS DEKLARĀCIJA

Vadības atbildība

Revidenta atbildība

Atzinums par pārskatu ticamību

Pamatojums atzinumam ar piezīmi par pārskatiem pakārtoto darījumu likumību un pareizību

IMI kopuzņēmuma ex post revīzijas stratēģiju ar Valdes lēmumu pieņēma 2010. gada 14. decembrī, un tā ir svarīgs kontroles mehānisms pakārtoto darījumu likumības un pareizības novērtēšanai (14) . Ex post revīzijas, kas bija pabeigtas 2012. gada septembrī, aptvēra 2,2 miljonus EUR (18,8 % no pieņemtā IMI kopuzņēmuma ieguldījuma saistībā ar pirmo konkursu, ko IMI kopuzņēmums bija apstiprinājis līdz 2011. gada jūnijam). Atlikušo kļūdu īpatsvars, kas izriet no šīm ex post revīzijām, bija 6,84 % (15) .

Atzinums ar piezīmi par pārskatiem pakārtoto darījumu likumību un pareizību

KOMENTĀRI PAR BUDŽETA UN FINANŠU PĀRVALDĪBU

Budžeta izpilde

Priekšlikumu konkursi

Pārskata par budžeta un finanšu pārvaldību neatbilstība Valdes lēmumiem

KOMENTĀRI PAR KOPUZŅĒMUMA PĀRRAUDZĪBAS UN KONTROLES SISTĒMU GALVENAJIEM KONTROLES MEHĀNISMIEM

Metodoloģija, ar kuru novērtē ieguldījumus natūrā

Metodoloģiju, ar kuru novērtē ieguldījumus natūrā (18) , Valde apstiprināja 2011. gada 11. novembrī. Ieguldījumus natūrā apstiprina ar ex ante sertificēšanu un ex post revīzijām. Ex ante sertificēšana un ex post revīzija 2011. gadā nebija veikta.

CITI JAUTĀJUMI

Iekšējā revīzija un Komisijas Iekšējās revīzijas dienests

Kopuzņēmums sāka patstāvīgu darbību 2009. gada novembrī, bet līdz 2012. gada martam ne Komisijas Iekšējās revīzijas dienests, ne iekšējās revīzijas vadītājs nebija veikuši iekšējās revīzijas darbu pārliecības gūšanai. Iekšējās revīzijas vadītājs bija tieši iesaistīts pamatdarbības pasākumos (ex post stratēģijas īstenošanā, galveno rezultatīvo rādītāju sistēmas izstrādē, ex ante apliecinājuma par ieguldījumiem natūrā izskatīšanā) un citos konsultāciju pasākumos.

Eiropas Revīzijas palātas revīzijas tiesības

Iepriekšējo apsvērumu pēcpārbaude

Gada darbības pārskats

(1) Padomes 2007. gada 20. decembra Regula (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (OV L 30, 4.2.2008., 38. lpp.).

(2) Kopuzņēmuma kompetence, darbības un pieejamie resursi ir apkopoti pielikumā, kas pievienots šim ziņojumam informācijai.

(3) Septītā pētniecības pamatprogramma, kuru pieņēma ar Eiropas Parlamenta un Padomes Lēmumu Nr. 1982/2006/EK (OV L 412, 30.12.2006., 1. lpp.), apvieno visas ES pētniecības iniciatīvas, un tai ir nozīmīga loma izaugsmes, konkurētspējas un nodarbinātības mērķu sasniegšanā. Septītā pamatprogramma ir arī svarīgs Eiropas Pētniecības telpas elements.

(4) Saskaņā ar Regulas (EK) Nr. 73/2008, ar ko izveido Kopuzņēmumu, pielikuma 11. panta 4. punktu “ieguldījumi natūrā” ir “nemonetāri ieguldījumi no farmācijas uzņēmumiem, kas nodarbojas ar pētniecību un kas ir EFPIA dalībnieki, piešķirot resursus (piemēram, personālu, iekārtas, materiālus utt.)”. Pētniecības uzņēmumu ieguldījumam jābūt vismaz līdzvērtīgam Savienības finanšu ieguldījumam.

(5) Saskaņā ar Regulas (EK) Nr. 73/2008, ar ko izveido Kopuzņēmumu, pielikuma 11. panta 5. punktu “dalībniekiem, kas ir farmācijas uzņēmumi, kuri nodarbojas ar pētniecību un kuri ir EFPIA dalībnieki, nav tiesību saņemt finanšu atbalstu no IMI kopuzņēmuma savu pasākumu veikšanai”.

(6) Palāta gada pārskatus saņēma 2012. gada 1. jūlijā un šo pārskatu labojumu – 2012. gada 12. oktobrī. Gada pārskatiem pievieno pārskatu par budžeta un finanšu pārvaldību attiecīgajā gadā, kurā cita starpā sniedz informāciju par apropriāciju izpildes rādītājiem un kopsavilkumu par apropriāciju pārvietošanu no sākotnējiem budžeta posteņiem uz citiem.

(7) Finanšu pārskatos ietilpst bilance, pārskats par saimnieciskās darbības rezultātu, naudas plūsmas tabula, pārskats par tīro aktīvu izmaiņām un finanšu pārskatu pielikums, kurā ir aprakstītas grāmatvedības galvenās metodes un doti citi paskaidrojumi.

(8) Budžeta izpildes pārskati ietver pārskatu par budžeta izpildes rezultātu un tā pielikumu.

(9) OV L 248, 16.9.2002., 1. lpp.

(10) Komisijas Regulas (EK, Euratom) Nr. 2343/2002 (OV L 357, 31.12.2002., 72. lpp.) 33. pants.

(11) Regulas (EK, Euratom) Nr. 2343/2002 38. pants.

(12) Noteikumi par ES struktūru pārskatu un uzskaites izklāstu ir paredzēti VII sadaļas 1. nodaļā Regulā (EK, Euratom) Nr. 2343/2002, kurā jaunākie grozījumi izdarīti ar Regulu (EK, Euratom) Nr. 652/2008 (OV L 181, 10.7.2008., 23. lpp.). Minētās regulas noteikumi ir pilnībā iekļauti Kopuzņēmuma finanšu noteikumos.

(13) IFAC – International Federation of Accountants; ISSAI – International Standards of Supreme Audit Institutions.

(14) 12. panta 4. punkts Regulā (EK) Nr. 73/2008, ar ko izveido Kopuzņēmumu, nosaka, ka “IMI kopuzņēmums veic IMI kopuzņēmuma finansētu pētniecības pasākumu dalībnieku pārbaudes uz vietas un finanšu revīzijas”. Ex post revīzijās var atklāties neattiecināmi izdevumi, kurus deklarējuši saņēmēji un kuriem pēc tam piemēro atgūšanas procedūras.

(15) Kļūdu īpatsvaru aprēķina, izmantojot dažādās izmaksu deklarācijās atrasto par augstu deklarēto izmaksu vidējo vērtību, kuru attiecina pret to vērtību.

(16) Saskaņā ar IMI kopuzņēmuma finanšu noteikumu 14. pantu līdz budžeta pieņemšanai maksājumus veica saskaņā ar noteikumiem par budžeta vienas divpadsmitdaļas izmantošanu.

(17) Galvenā grāmatveža ziņotie svarīgākie apsvērumi bija šādi: a) nebija izmantota precīza un izveidota metodoloģija uzkrājumu aprēķināšanai finanšu gada beigās, b) ir jāuzlabo finanšu līdzekļu pārvaldība un arhivēšanas prakse, c) formāli jāapstiprina atjauninātais finanšu procedūru rokasgrāmatas projekts, d) jānodrošina, lai maksājumu lietās būtu visi apliecinošie dokumenti, e) jāievieš IT instruments, lai labāk reģistrētu un pārvaldītu līgumus un nolīgumus.

(18) Ieguldījumi natūrā ir attiecināmās izmaksas, kuras radušās juridiskām personām, kas piedalās pasākumos, un kuras Kopuzņēmums neatmaksā.

(19) Regula (EK, Euratom) Nr. 2343/2002.

Tika izsludināti un gatavoti jauni priekšlikumu konkursi, to vērtēšana, sarunas, dotāciju pārvaldība, pastāvīga saziņa, atbalsts un norādījumi līdzekļu saņēmējiem un citiem dalībniekiem, komunikācija un sanāksmju un pasākumu organizēšana galvenajām ieinteresētajām personām, kā arī konsultācijas un atbalsts dibinātājiem par novatorisku zāļu pētniecības stratēģiju un ar to saistītām darbībām.

KOPUZŅĒMUMA NOVATORISKU ZĀĻU JOMĀ UZSĀKTĀS IEROSMES ĪSTENOŠANAI ATBILDES

15. punkts

IMI kopuzņēmums atzinīgi vērtē Palātas labvēlīgo secinājumu par visu Kopuzņēmuma gada pārskatos atspoguļoto darījumu likumību un pareizību, izņemot tikai būtiskas kļūdas, kuras IMI kopuzņēmums ir konstatējis attiecībā uz starpposma maksājumiem par pirmā konkursa deklarācijām. Starpposma maksājumi 2011. gadā veidoja 20 % (EUR 15,2 miljoni) IMI kopuzņēmuma 2011. gadā izmaksāto maksājumu kopsummas (EUR 74,3 miljoni) un 22 % IMI kopuzņēmuma veikto maksājumu saņēmējiem kopsummas (EUR 69,0 miljoni).

Papildus, neapšaubot Palātas veikto kļūdas varbūtības koeficienta aprēķinu, pamatojoties uz IMI kopuzņēmuma pirmajām revīzijām, konstatētais un atlikušais kļūdas varbūtības koeficients, kas izriet no šīm pabeigtajām ex post revīzijām un piemērojot IMI kopuzņēmuma ieviesto ex post revīzijas stratēģijas metodoloģiju, 2012. gada septembrī veidoja attiecīgi 4,58 % un 3,72 %. Šā rezultāta pamatā ir nosacīti ierobežots tādu pabeigto revīziju skaits, kas galvenokārt notika attiecībā uz jauniem vai nerevidētiem saņēmējiem pirmajos IMI projektos, kuros var prognozēt lielāku kļūdas varbūtības koeficientu.

2011. bija pirmais pilnais ex ante un ex post kontroles gads, kurā tika uzsāktas revīzijas, tiklīdz bija apstiprinātas un samaksātas pirmās izmaksu deklarācijas saistībā ar pirmā konkursa projektiem. Kļūdas, par kurām Palāta paziņoja kā pamatu kvalificētam atzinumam, tika konstatētas atbilstoši paša IMI kopuzņēmuma iekšējās kontroles sistēmai, un tas apliecina šā procesa efektivitāti. Turklāt IMI kopuzņēmuma stratēģijas un darbības daudzgadu pamats nozīmē arī, ka ir nepieciešams papildlaiks, līdz varēs veikt pilnīgu šādu pārbaužu ietekmes novērtējumu.

Tomēr IMI kopuzņēmums atzīst ar dotāciju vadību saistītos riskus un veic atbilstošus pasākumus gan ex ante, gan ex post izpratnē, lai kontrolētu un labotu pabeigto ex post revīziju laikā konstatētās kļūdas. Papildus tiek ieviestas jaunas iniciatīvas, lai nepieļautu šādas kļūdas no esošo un jauno IMI kopuzņēmuma projektu dalībnieku puses. Tās ietver ex ante pārbaužu turpmāku stiprināšanu, lai nodrošinātu kļūdu labāku konstatēšanu un izlabošanu pirms izmaksu deklarāciju apstiprināšanas, finanšu darbsemināru rīkošanu un vadlīniju izstrādi, lai uzlabotu dalībnieku informētību un izpratni par galvenajiem jautājumiem, kā, piemēram, izmaksu attiecināmība un atbilstošas ar iesniegtajām deklarācijām saistītās attaisnojuma dokumentācijas glabāšanas nozīmība. Viss minētais ir vēl jo svarīgāks tā iemesla dēļ, ka liela daļa dalībnieku ir mazie un vidējie uzņēmumi un citas organizācijas, kas nepārzina ES pētniecības programmas.

19. punkts

Budžeta pamatā bija pieņemtie tiesību akta finanšu pārskati un to izpilde, ievērojot racionālas finanšu vadības principus. Turklāt netika zaudēts neviens kārtējām izmaksām ieplānotais budžeta fonds un Eiropas Komisijas neizlietotie fondi tika pārnesti uz pētniecības darbību. Tāpat arī ir svarīgi ņemt vērā, ka 50 % kārtējo izmaksu budžeta tiek finansēti ar EFPIA starpniecību.

21. punkts

2012. gadā tika veikti efektīvi pasākumi, lai palielinātu un paātrinātu ES finansējuma apguvi un saskaņotu EFPIA dalībnieku ieguldījumus natūrā, izsludinot vairākus konkursus priekšlikumu iesniegšanai. Līdz 2012. gadam ir izsludināti trīs konkursi priekšlikumu iesniegšanai, un līdz 2012. gada beigām ir paredzēts izsludināt vēl vienu, apliecinot ievērojamu progresu attiecībā uz IMI programmas izpildi.

22. punkts

Kopsumma 30-C2 nodaļā “Pētniecības darbakārtība” (EUR 117 miljoni) ir pareiza, un atšķirības iemesls ir tehniski sarežģījumi ABAC sistēmā, kas šobrīd tiek risināti. Atļautā pārnešana ir pienācīgi skaidrota valdes lēmuma preambulā, kurā ir norādīts, ka IMI kopuzņēmumam bija darbības saistības un maksājumu apropriācijas, kuras 2010. finanšu gada beigās nebija izmantotas un tika uzskatīts par nepieciešamu izmantot atceltās apropriācijas 2011. gada laikā. Tomēr IMI kopuzņēmums precizēs lēmuma tekstā nākotnes pārnesumus.

23. punkts

Darbu saistībā ar iekšējās kontroles sistēmas oficiālo novērtēšanu 2011. gada pēdējā ceturksnī veica iekšējās kontroles koordinators, un tas tika pabeigts, tiklīdz izpilddirektors 2012. gada 13. februārī apstiprināja ziņojumu. Tas atbilst nosacījumiem, kuri ir paredzēti iekšējās kontroles standartā Nr. 15 un noteikti, gatavojot 2011. gada darbības pārskatu. 2011. gadā tika arī periodiski oficiāli pārskatīta iekšējās kontroles sistēmas ieviešana, 2011. gada februārī sagatavojot un apstiprinot 2011. gada rīcības plānu un veicot tā precizēšanu 2011. gada maijā un oktobrī.

24. punkts

Notiek rīcības plāna izstrāde, lai ņemtu vērā grāmatveža 2012. gada 27. septembra ieteikumus.

25. punkts

EFPIA dalībnieki, kuri piedalās IMI kopuzņēmuma projektos, pirmās deklarācijas par ieguldījumiem natūrā iesniedza 2012. gada februārī pēc tam, kad valde 2011. gada 11. novembrī apstiprināja metodoloģiju. Papildus šo deklarāciju un attiecīgo sertificēto metodoloģiju ex ante pārbaudēm 2012. gadā notiks pirmā ieguldījumu natūrā ex post revīzija.

26.–28. punkts

2011. gada 3. novembrī valde apstiprināja Koordinētas IAS-IAC stratēģijas revīzijas plānu 2012.–2014. gadam. Tā pamatā bija visaptverošs risku novērtējums, ko kopā īstenoja IAS un IMI kopuzņēmuma Iekšējās revīzijas dienests un kas tika pabeigts 2011. gada septembrī. Visu 2011. gadu Iekšējās revīzijas dienests IMI kopuzņēmumā veica arī virkni iekšējās revīzijas konsultāciju uzdevumu saistībā ar IMI kopuzņēmuma pārvaldības, iekšējās kontroles un risku vadības sistēmu un procesu pilnveidi un stiprināšanu.

2012. gada otrajā ceturksnī Eiropas Komisijas Iekšējās revīzijas dienests veica pirmo iekšējo revīziju, bet gala ziņojums tika sagatavots un iesniegts izpilddirektoram un valdei jūlijā. Šīs visaptverošās iekšējās revīzijas darbs bija koncentrēts uz IMI kopuzņēmuma sarunām, dotāciju līgumu sagatavošanu un iepriekšējā finansējuma pakārtotajiem procesiem.

Tiks arī atbilstoši precizēta iekšējās revīzijas nozīme IMI kopuzņēmuma finanšu noteikumos, lai ņemtu vērā tā standarta finanšu regulas prasības attiecībā uz publiskajām un privātajām partnerībām, kuru Eiropas Komisija plāno ieviest 2013. gadā.

29. punkts

Noteikumi, kas izklāstīti valdes 2011. gada 11. novembrī apstiprinātajā pārskatītajā dotācijas tipveida līgumā attiecībā uz EFPIA uzņēmumu ieguldījumu natūrā revīziju, atbilst prasībām, kuras paredzētas Padomes Regulas (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai, 12. panta 4. un 5. punktā.

Tomēr, tā kā šis būtībā ir principa jautājums, Eiropas Komisijai tiek lūgts paust viedokli par Revīzijas palātas tiesībām revidēt EFPIA uzņēmumu, kas nav IMI kopuzņēmuma finansējuma saņēmēji, ieguldījumus natūrā.

31. punkts

Kopš 2011. gada ir panākts ievērojams progress IMI kopuzņēmuma darbības nepārtrauktības un negadījuma seku novēršanas plāna izstrādē. Kopš tā laika abi šie plāni ir pabeigti un ieviesti 2012. gada pirmajā ceturksnī.

32. punkts

Ex post revīzijas tika uzsāktas 2011. gada novembrī, un 2012. gada februārī notiekošo revīziju laikā netika konstatētas nekādas pazīmes, kas radītu pamatu attaisnotai atlikšanai.